S’umbra

No apo 'e mama una fotografia
mancari chi su late nd'apa sutu,
ma la ido cun s'oju meu asciutu
simile e tale che cando fut bia.

E-i s'immagine in sa fantasia
cantos ammentos caros m'at allutu!
Si sa morte su corpus si ch'at giutu,
nessi s'umbra est restada in mente mia

Paret chi l'ida cun su metro e tela,
rea in sa banca sestende e medinde
o sétzida in sa machina tessinde

galana e colorida che una mela,
o cando m'atopait a carrela
po m'abbratzare, dae missa eninde.

Su duos de Austu 1977